|  |  |
| --- | --- |
| Številka:  | 024-5/2022-3340-21 |
| Datum: | 28. 02. 2024 |

**Zadeva: Zapisnik 9. seje Delovne skupine za trajni dialog z nevladnimi organizacijami v kulturi**

**Pričetek seje:** 28. 2. 2024, 10.00, Ministrstvo za kulturo (MK), Maistrova 10, 1000 Ljubljana

**Prisotni člani delovne skupine:**

1. Ines Kežman
2. Uroš Veber
3. Borut Pelko
4. Inga Remeta
5. Tjaša Pureber, MK

**Ostali prisotni:**

1. Alekzander I. Blatnik, MK

**Opravičeno odsotni:**

1. dr. Tomaž Simetinger
2. Petra Hazabent
3. Mija Aleš
4. Mihael Kelemina, MK
5. dr. Sonja Kralj, MK

**Dnevni red:**

1. Potrditev zapisnika 8. seje delovne skupine za trajni dialog z nevladnimi organizacijami v kulturi
2. Razprava o predlogu nove Resolucije o Nacionalnem programu za kulturo

24 - 31 in Akcijskem načrtu 24 - 27

1. Razprava o predlogu nove Razvojne strategije za sodobni ples
2. Razno

**Sklep 1: Člani delovne skupine potrjujejo dnevni red 9. seje Delovne skupine za trajni dialog z nevladnimi organizacijami v kulturi.**

Sklep je bil soglasno potrjen s 5 glasovi ZA, 0 glasovi PROTI in 0 glasovi VZDRŽAN\_A.

1. **Potrditev zapisnika 8. seje Delovne skupine za trajni dialog z nevladnimi organizacijami v kulturi.**

**Sklep 2: Člani delovne skupine potrjujejo zapisnik 8. Seje Delovne skupine za trajni dialog z nevladnimi organizacijami v kulturi.**

Sklep je bil soglasno potrjen s 5 glasovi ZA, 0 glasovi PROTI in 0 glasovi VZDRŽAN\_A.

1. **Razprava o predlogu nove Resolucije o Nacionalnem programu za kulturo 24 - 31 in Akcijskem načrtu 24 - 27**

Tjaša Pureber je uvodoma predstavila Akcijski načrt (v nadaljevanju AN) in sporočila, da je MK javno razpravo podaljšalo do 25. marca 20245, torej za dva tedna. Predstavila je logiko ukrepov AN, kjer imajo deležniki in področja en korpus ukrepov, številne se lahko najdejo v prečnih temah in ukrepih. Deležniki so vsi, ki so potencialni upravičenci sredstev nosilci pa so praviloma financerji. Razložila je tudi, da pri nobenih postavkah proračun ni zmanjšan, navedena sredstva je treba brati kot minimalno zavezo, kar pa ne pomeni, da si ministrstvo ne bo prizadevalo za bolj ugodne rešitve in višja sredstva tokom oblikovanja proračunov za posamezno leto. Prav tako AN vsebuje številne možnosti medresorskega financiranja na vseh področjih kulture, tudi NVO.

Inga Remeta je vprašala, kakšna je približna časovnica.

Tjaša Pureber je odgovorila, da je to sicer odvisno od obsega pripomb, ki bodo prispele v toku javne razprave, a je načeloma želja, da zadeve pridejo na agendo v državni zbor do poletja.

Ines Kežman je zanimalo, kako bo zeleni prehod vplival na NVO. Meni, da je potrebno mehke vsebine ločiti od investicij in opreme, čeprav je ta pogosto energetsko neučinkovita. Prav tako je izrazila skepso do subvencioniranja vozovnic javnega prometa.

Uroš Veber je povedal, da ga skrbi, da bi se oprema preveč pogosto menjala v imenu zelenega prehoda, kar pa tudi ni dobro za okolje.

Tjaša Pureber je odgovorila, da gre pri zelenem prehodu za pilotne projekte iz podnebnega sklada. Pripravljen bo razpis za leti 2024 in 2025.

Inga Remeta je predlagala, da se pri ukrepu 11 v akcijskem načrtu zapišejo še poklici, ki niso tehnični, ampak podporni.

Tjaša Pureber je odgovorila, da gre za mentorsko shemo znotraj kohezijskih sredstev, kjer so predvideni različni moduli, denimo za poklice znotraj sodobnega plesa in tehnično-podporne.

Uroš Veber je izrazil mnenje, da je potrebno v AN dodati več ukrepov za transdisciplinarno področje.

Ines Kežman je prosila, če lahko Tjaša Pureber natančneje razloži ukrep 30 – Vzpostavitev sistemske podpore mednarodnemu povezovanju in mobilnosti.

Tjaša Pureber je pojasnila, da ukrep predvideva razpise, ki bodo sistematično razvijali mednarodno povezovanje umetnikov in institucij. Gre za več sklopov, ki bodo omogočali podporo različnim segmentom internacionalizacije.

Uroš Veber je odgovoril, da dvomi v smiselnost ukrepa in meni, da bi bilo bolje, če MK podeli koncesije NVO za tovrstne dejavnosti.

Borut Pelko je povedal, da meni, da ukrep 5, ki govori o izobraževanjih za varnejše delovno okolje brez spolnega nadlegovanja, izgorelosti in podobno ni smiseln, saj je zanj namenjenih premalo sredstev. Nadaljeval je, da mora MK zagotoviti sredstva za hladni pogon NVO, saj so te drugače ujetnice razpisov.

Ines Kežman je dodala, da je problem predvsem v tem, da NVO ne dobijo predfinanciranja, zato morajo projekte zalagati.

Tjaša Pureber je pojasnila, da ukrep 5 ni ukrep, katerega cilj bi bil odpravljanje izgorelosti, pač pa je namenjen izobraževanju o izgorelosti, saj je pomembno, da se o tem pogovarjamo tudi znotraj kulture. Seveda pa je jasno, da je problem globlji in izhaja iz prekarnosti, zato jo je potrebno na teh ukrepih tudi naslavljati.

**Sklep 3: Člani Delovne skupin so obravnavali Akcijski načrt 24-27 in se odločili, da bodo razpravo nadaljevali na naslednji seji, zaradi potrebe po dodatnem pogovoru.**

Sklep je bil soglasno sprejet s 5 glasovi ZA, 0 glasovi PROTI in 0 glasovi VZDRŽAN\_A.

Seja se je zaključila ob 12:15.

**Zapisal:**

Alekzander I. Blatnik, študent

**Podpis:**

Uroš Veber,

predsednik Delovne skupine za trajni dialog z nevladnimi organizacijami v kulturi

**Podpis:**

Tjaša Pureber,

generalna direktorica Direktorata za razvoj kulturnih politik

**Priloga:**

* Lista prisotnosti

**Poslano (po e-pošti):**

* članom in članicam delovne skupine
* ostalim udeležencem seje delovne skupine